भारत बनाम न्यूजीलैंड मैच को लेकर बॉलीवुड एक्टर ने की भविष्यवाणी, होगी इस टीम की जीत  
कमाल आर खान ने भारत बनाम न्यूजीलैंड मैच को लेकर किया ट्वीट
भारत और न्यूजीलैंड के सेमीफाइनल मैच के लिए कमाल आर खान ने की भविष्यवाणी
कमाल आर खान का ट्वीट सोशल मीडिया पर हुआ वायरल
Ind VS Nz: पूरे विश्व में आईसीसी विश्वकप मैच को लेकर लोगों में इतना क्रेज है कि वह मैच देखने के लिए हर संभव कोशिश कर रहे हैं. इस विश्वकप मैच को लेकर लोगों में एक्साइटमेंट भी देखने लायक है. इस एक्साइटमेंट से अब बॉलीवुड एक्टर कमाल आर खान भी दूर नहीं रहे. एक्टर कमाल खान खान ने न केवल अपने ट्वीट के जरिए मैच को लेकर अपनी एक्साइटमेंट जाहिर की, बल्कि विश्वकप जीतने वाली टीम का भी ऐलान कर दिया. कमाल आर खान ने अपने ट्वीट में यह दावा किया कि सेमी फाइनल में भारतीय क्रिकेट टीम जीतेगी और फाइनल में इंग्लैंड. कमाल आर खान का क्रिकेट को लेकर किया गया यह ट्वीट सोशल मीडिया पर खूब वायरल हो रहा है. 
My next predictions about #ICCWorldCup2019!
1) India will defeat New Zealand in semi final.
2) England will defeat Australia in semi final.
3) England will defeat India in final and win the World Cup 2019!

आईसीसी वर्ल्ड कप को लेकर किये गए ट्वीट में कमाल आर खान ने लिखा 'आईसीसी वर्ल्ड कप को 2019 के बारे में मेरी अगली भविष्यवाणी- पहले सेमीफाइनल में भारत न्यूजीलैंड को हराएगा, दूसरे सेमीफाइनल में इंग्लैंड ऑस्ट्रेलिया को हराएगा और फाइनल में इंग्लैंड भारत को हराएगा व विश्व कप 2019 जीतेगा.' कमाल आर खान के इस ट्वीट के लिए सोशल मीडिया यूजर्स ने उन्हें काफी ट्रोल किया. इस ट्वीट के बाद कमाल आर खान ने 9 जुलाई को होने वाले भारत बनाम न्यूजीलैंड के मैच के लिए भी ट्वीट किया था. इस ट्वीट में कमाल आर खान ने लिखा 'कल के मैच के लिए मेरी भविष्यवाणी यह है कि रोहित शर्मा 25 रन पर ही आउट हो जाएंगे और कोहली 50 से ज्यादा रन बनाएंगे.'
My prediction about tomorrow match #INDvNZ!
1) Rohit Sharma will be out under 25 runs.
2) Kohli will score 50+ runs!

बता दें कि कमाल आर खान अपने ट्वीट को लेकर हमेशा सुर्खियों में रहते हैं. कमाल खान अपने ट्वीट से बॉलीवुड की फिल्मों पर अपनी राय देने के साथ ही समसामयिक मुद्दों पर भी अपने विचार रखते हैं. हालांकि कई बार वह अपने ट्वीट के लिए सोशल मीडिया पर ट्रोल भी हो जाते हैं. बॉलीवुड एक्टर कमाल आर खान ने फिल्म देशद्रोही में अपनी मुख्य भूमिका अदा की थी. इसके बाद वह बिग बॉस सीजन 3 में नजर आए थे. बिग बॉस के घर में अपनी  विवादित भूमिका को लेकर कमाल आर खान ने काफी सुर्खियां बटोरी थीं. इन सबके अलावा कमाल आर खान ने एक विलेन भी प्रोड्यूस की है.